title: 2012/470/ΕΕ: Απόφαση του Συμβουλίου, της 7ης Αυγούστου 2012 , για την παράταση της ισχύος της απόφασης 2012/96/ΕΕ και την αναστολή της εφαρμογής των κατάλληλων μέτρων που προσδιορίζονται στην απόφαση 2002/148/ΕΚ

text:
               10.8.2012

               EL

               Επίσημη Εφημερίδα της Ευρωπαϊκής Ένωσης

               L 213/13

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 7ης Αυγούστου 2012
   για την παράταση της ισχύος της απόφασης 2012/96/ΕΕ και την αναστολή της εφαρμογής των κατάλληλων μέτρων που προσδιορίζονται στην απόφαση 2002/148/ΕΚ
   (2012/470/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών αυτής, αφετέρου, που υπεγράφη στην Κοτονού στις 23 Ιουνίου 2000 (1) και αναθεωρήθηκε τελευταία φορά στο Ουαγκαντούγκου της Μπουρκίνα Φάσο στις 23 Ιουνίου 2010 (2) (εφεξής «συμφωνία της Κοτονού»), και ιδίως το άρθρο 96,
   Έχοντας υπόψη την εσωτερική συμφωνία μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, όσον αφορά τα ληπτέα μέτρα και τις ακολουθητέες διαδικασίες για την εφαρμογή της συμφωνίας της Κοτονού (3), και ιδίως το άρθρο 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Με την απόφαση 2002/148/ΕΚ (4), περατώθηκαν οι διαβουλεύσεις με τη Δημοκρατία της Ζιμπάμπουε, κατ’ εφαρμογή του άρθρου 96 παράγραφος 2 στοιχείο γ) της συμφωνίας της Κοτονού, και ελήφθησαν κατάλληλα μέτρα, όπως προσδιορίζονται στο παράρτημα της εν λόγω απόφασης. Έκτοτε, τα μέτρα αυτά αναπροσαρμόζονται και η περίοδος εφαρμογής τους παρατείνεται κάθε έτος.

               (2)

               Με την απόφαση 2012/96/ΕΕ (5), τα κατάλληλα μέτρα αναπροσαρμόστηκαν και η περίοδος εφαρμογής τους παρατάθηκε για 6 μήνες, έως τις 20 Αυγούστου 2012.

               (3)

               Η Ένωση αναγνωρίζει ότι ο σχηματισμός κυβέρνησης εθνικής ενότητας στη Ζιμπάμπουε αποτελεί ευκαιρία για να αναπτυχθεί εκ νέου εποικοδομητική σχέση μεταξύ της Ένωσης και της Ζιμπάμπουε και να στηριχθεί η υλοποίηση του μεταρρυθμιστικού προγράμματος της χώρας.

               (4)

               Με την απόφαση 2012/97/ΚΕΠΠΑ του Συμβουλίου, της 17ης Φεβρουαρίου 2012, που τροποποιεί την απόφαση 2011/101/ΚΕΠΠΑ για περιοριστικά μέτρα κατά της Ζιμπάμπουε (6), η Ένωση έλαβε μια σημαντική απόφαση για τη χαλάρωση των παράλληλων κυρώσεων που είχαν επιβληθεί σε βάρος προσώπων στο πλαίσιο της ΚΕΠΠΑ, προκειμένου να ενθαρρύνει την επίτευξη περαιτέρω προόδου και να καταδείξει με τον τρόπο αυτό την ισχυρή προσήλωσή της στη διαδικασία της συνολικής πολιτικής συμφωνίας. Οι διαβουλεύσεις υψηλού επιπέδου με την υπουργική ομάδα επανασύνδεσης της Ζιμπάμπουε που πραγματοποιήθηκαν στις Βρυξέλλες τον Μάιο του 2012 συνιστούν σημαντικό βήμα στο πλαίσιο αυτής της διαδικασίας επανασύνδεσης.

               (5)

               Η Ένωση συνεχίζει να στηρίζει τις συνεχιζόμενες προσπάθειες της κυβέρνησης εθνικής ενότητας για την εφαρμογή της συνολικής πολιτικής συμφωνίας και χαιρετίζει την πρόοδο που έχει επιτευχθεί στη Ζιμπάμπουε προς τη σταθεροποίηση της οικονομίας και την αποκατάσταση των κοινωνικών υπηρεσιών. Η Ένωση συνεχίζει επίσης να στηρίζει τις προσπάθειες διαμεσολάβησης που έχει αναλάβει η Νότια Αφρική εξ ονόματος της Κοινότητας για την Ανάπτυξη της Μεσημβρινής Αφρικής.

               (6)

               Για να καταδειχθεί η σταθερή προσήλωση της Ένωσης στη διαδικασία της συνολικής πολιτικής συμφωνίας, είναι σκόπιμο να επεκταθεί η ισχύς της απόφασης 2012/96/ΕΕ αλλά να ανασταλεί παράλληλα για περίοδο 12 μηνών η εφαρμογή των κατάλληλων μέτρων που περιορίζουν τη συνεργασία βάσει του άρθρου 96 της συμφωνίας της Κοτονού.

               (7)

               Σε περίπτωση που επιδεινωθεί η κατάσταση της δημοκρατίας, των ανθρωπίνων δικαιωμάτων και του κράτους δικαίου στη Ζιμπάμπουε, η Ένωση μπορεί ανά πάσα στιγμή να επιβάλει εκ νέου τα κατάλληλα μέτρα αυτά και/ή άλλα μέτρα,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η ισχύς της απόφασης 2012/96/ΕΕ και των κατάλληλων μέτρων της παρατείνεται έως τις 20 Αυγούστου 2013. Ωστόσο, η εφαρμογή των κατάλληλων μέτρων αναστέλλεται.
   Τα κατάλληλα μέτρα τελούν υπό διαρκή επανεξέταση και εφαρμόζονται εκ νέου εάν η κατάσταση στη Ζιμπάμπουε επιδεινωθεί σοβαρά. Σε κάθε περίπτωση, τα εν λόγω μέτρα επανεξετάζονται έξι μήνες μετά την έναρξη ισχύος της παρούσας απόφασης.
   Η επιστολή που προσαρτάται στην παρούσα απόφαση αποστέλλεται στον πρόεδρο της Ζιμπάμπουε κ. Mugabe και κοινοποιείται στον πρωθυπουργό κ. Tsvangirai και στον κ. Welshman Ncube.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 7 Αυγούστου 2012.

            Για το Συμβούλιο

            Ο Πρόεδρος

         Α. Δ. ΜΑΥΡΟΓΙΑΝΝΗΣ

      (1)  ΕΕ L 317 της 15.12.2000, σ. 3.

      (2)  ΕΕ L 287 της 4.11.2010, σ. 3.

      (3)  ΕΕ L 317 της 15.12.2000, σ. 376.

      (4)  Απόφαση του Συμβουλίου, της 18ης Φεβρουαρίου 2002, για την περάτωση της διαδικασίας διαβουλεύσεων με τη Ζιμπάμπουε βάσει του άρθρου 96 της συμφωνίας εταιρικής σχέσης ΑΚΕ-ΕΚ (ΕΕ L 50 της 21.2.2002, σ. 64).

      (5)  Απόφαση του Συμβουλίου, της 17ης Φεβρουαρίου 2012, για την προσαρμογή και την παράταση της περιόδου εφαρμογής των κατάλληλων μέτρων που καθορίστηκαν για πρώτη φορά στην απόφαση 2002/148/ΕΚ για την περάτωση των διαβουλεύσεων με τη Ζιμπάμπουε σύμφωνα με το άρθρο 96 της συμφωνίας εταιρικής σχέσης ΑΚΕ-ΕΚ (ΕΕ L 47 της 18.2.2012, σ. 47).

      (6)  ΕΕ L 47 της 18.2.2012, σ. 50.

      ΠΑΡΑΡΤΗΜΑ

         ΕΠΙΣΤΟΛΗ ΠΡΟΣ ΤΟΝ ΠΡΟΕΔΡΟ ΤΗΣ ΖΙΜΠΑΜΠΟΥΕ

      Με την από 19 Φεβρουαρίου 2002 επιστολή της, η Ευρωπαϊκή Ένωση σας ενημέρωσε για την απόφασή της να περατώσει τις διαβουλεύσεις που είχαν δρομολογηθεί βάσει του άρθρου 96 της συμφωνίας της Κοτονού και να λάβει κατάλληλα μέτρα κατά την έννοια του άρθρου 96 παράγραφος 2 στοιχείο γ) της εν λόγω συμφωνίας. Με την από 23 Φεβρουαρίου 2012 επιστολή της, η Ευρωπαϊκή Ένωση σας ενημέρωσε για την απόφασή της να παρατείνει περαιτέρω την εφαρμογή των μέτρων αυτών έως τις 20 Αυγούστου 2012.
      Η Ευρωπαϊκή Ένωση θεωρεί ενθαρρυντική την πρόοδο που σημειώνει η κυβέρνηση εθνικής ενότητας της Ζιμπάμπουε όσον αφορά την εφαρμογή της συνολικής πολιτικής συμφωνίας. Η Ευρωπαϊκή Ένωση επαναλαμβάνει ότι αποδίδει ιδιαίτερη σημασία στον πολιτικό διάλογο κατά το άρθρο 8 της συμφωνίας της Κοτονού ο οποίος δρομολογήθηκε επισήμως κατά τη διάσκεψη της υπουργικής τρόικας ΕΕ-Ζιμπάμπουε τον Ιούνιο του 2009 στις Βρυξέλλες, κατόπιν αιτήματος της κυβέρνησης της Ζιμπάμπουε. Όπως συμφωνήθηκε από τα δύο μέρη, ο βασικός στόχος του διαλόγου κατά το άρθρο 8 είναι να εξομαλυνθούν οι σχέσεις ΕΕ-Ζιμπάμπουε παράλληλα με την εφαρμογή των μεταρρυθμίσεων που προβλέπονται στη συνολική πολιτική συμφωνία, και να ανοίξει ο δρόμος για τη διενέργεια ειρηνικών και αξιόπιστων εκλογών.
      Η Ευρωπαϊκή Ένωση εκφράζει ικανοποίηση για τον εποικοδομητικό διάλογο που διενεργείται με όλα τα κόμματα της κυβέρνησης εθνικής ενότητας στο πλαίσιο της διαδικασίας επανασύνδεσης με την ΕΕ, μεταξύ άλλων μέσω της συνάντησης που πραγματοποιήθηκε τον Μάιο του τρέχοντος έτους μεταξύ της Ύπατης Εκπροσώπου κ. Ashton και μελών της υπουργικής επιτροπής επανασύνδεσης της Ζιμπάμπουε. Η ΕΕ χαιρετίζει τη συνεχιζόμενη προσήλωση της Κοινότητας για την Ανάπτυξη της Μεσημβρινής Αφρικής (ΚΑΜΑ) στην υποστήριξη της εφαρμογής της συνολικής πολιτικής συμφωνίας, όπως εκφράστηκε κατά την πρόσφατη έκτακτη συνάντηση κορυφής της ΚΑΜΑ στη Λουάντα.
      Τα μέτρα της κυβέρνησης εθνικής ενότητας για τη βελτίωση της ελευθερίας και της ευημερίας του λαού της Ζιμπάμπουε δικαιολογούν την άμεση αναστολή των μέτρων που εφαρμόζονταν έως τώρα δυνάμει του άρθρου 96 της συμφωνίας της Κοτονού. Με τον τρόπο αυτό, η Ευρωπαϊκή Ένωση θα μπορέσει να συνεργαστεί απευθείας με την κυβέρνηση εθνικής ενότητας και να αναπτύξει νέα προγράμματα παροχής βοήθειας στον λαό της Ζιμπάμπουε στο πλαίσιο του επόμενου Ευρωπαϊκού Ταμείου Ανάπτυξης. Στο πλαίσιο αυτό και σύμφωνα με τις προσπάθειες στήριξης της επανασύνδεσης της Ζιμπάμπουε με τους διεθνείς χρηματοπιστωτικούς οργανισμούς και την υπογραφή προσωρινής συμφωνίας οικονομικής εταιρικής σχέσης, η Ευρωπαϊκή Τράπεζα Επενδύσεων σκοπεύει, εξάλλου, να δρομολογήσει εκ νέου αναπτυξιακές δραστηριότητες με τον ιδιωτικό τομέα της Ζιμπάμπουε.
      Η Ευρωπαϊκή Ένωση εκφράζει ικανοποίηση για την πρόσφατη επίσκεψη του Ύπατου Αρμοστού των Ηνωμένων Εθνών για τα Ανθρώπινα Δικαιώματα στη Ζιμπάμπουε έπειτα από πρόσκληση της κυβέρνησης εθνικής ενότητας. Η Ευρωπαϊκή Ένωση αποδίδει ύψιστη σημασία στις διατάξεις του άρθρου 9 της συμφωνίας της Κοτονού, καθότι ο σεβασμός των ανθρωπίνων δικαιωμάτων, των δημοκρατικών θεσμών και του κράτους δικαίου αποτελεί το θεμέλιο των σχέσεων της ΕΕ με τη Ζιμπάμπουε, και θα συνεχίσει να παρακολουθεί εκ του σύνεγγυς την κατάσταση στη Ζιμπάμπουε. Αναγνωρίζει, παράλληλα, τη βελτίωση που έχει επιτευχθεί όσον αφορά την κατάσταση των ανθρώπινων δικαιωμάτων, μολονότι εξακολουθούν να υπάρχουν σοβαρές ανησυχίες σε ορισμένους τομείς.
      Όπως δήλωσε τον Φεβρουάριο του τρέχοντος έτους και σύμφωνα με την προοδευτική προσέγγισή της, η ΕΕ θα αναπροσαρμόζει περαιτέρω την πολιτική της σε συνάρτηση με την πρόοδο που σημειώνουν τα κόμματα της Ζιμπάμπουε στο πλαίσιο του χάρτη πορείας της ΚΑΜΑ.
      Η Ευρωπαϊκή Ένωση επιβεβαιώνει την εταιρική σχέση της με τον λαό της Ζιμπάμπουε. Η σημερινή απόφαση της Ευρωπαϊκής Ένωσης να αναστείλει την εφαρμογή των κατάλληλων μέτρων και να αποκαταστήσει τον διάλογο και τη συνεργασία με την κυβέρνηση εθνικής ενότητας αποσκοπεί στην περαιτέρω προώθηση της σύσφιξης των σχέσεων ΕΕ-Ζιμπάμπουε, με στόχο την εξομάλυνση των διμερών σχέσεων. Η Ευρωπαϊκή Ένωση καλεί όλα τα μέρη να αξιοποιήσουν τη δυναμική που έχει αναπτυχθεί ώστε να ολοκληρώσουν την εφαρμογή της συνολικής πολιτικής συμφωνίας.
      Με εκτίμηση,

               Για το Συμβούλιο

            C. ASHTON

               Για την Επιτροπή

            A. PIEBALGS


Avis juridique important

|

31986D0589

86/589/ΕΟΚ: Απόφαση της Επιτροπής της 26ης Νοεμβρίου 1986 για την αποδοχή της ανάληψης υποχρεώσεων που προτάθηκε όσον αφορά τη διαδικασία αντιντάμπινγκ σχετικά με τις εισαγωγές υπερμαγγανικού καλίου καταγωγής Τσεχοσλοβακίας, Λαϊκής Δημοκρατίας της Γερμανίας και Λαϊκής Δημοκρατίας της Κίνας, και για την περάτωση της έρευνας

Επίσημη Εφημερίδα αριθ. L 339 της 02/12/1986 σ. 0032

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 26ης Νοεμβρίου 1986  για την αποδοχή της ανάληψης υποχρεώσεων που προτάθηκε όσον αφορά τη διαδικασία αντιντάμπινγκ σχετικά με τις εισαγωγές υπερμαγγανικού καλίου καταγωγής Τσεχοσλοβακίας, Λαϊκής Δημοκρατίας της Γερμανίας και Λαϊκής Δημοκρατίας της Κίνας, και για την περάτωση της έρευνας  (86/589/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2176/84 του Συμβουλίου της 23ης Ιουλίου 1984 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 10,  Μετά από διαβούλευση στο πλαίσιο της Συμβουλευτικής Επιτροπής όπως προβλέπεται από τον προαναφερόμενο κανονισμό,  Εκτιμώντας ότι:  Α. Προσωρινή δράση  (1) Η Επιτροπή, με τον κανονισμό (ΕΟΚ) αριθ. 2495/86 (2), επέβαλε προσωρινό δασμό αντιντάμπινγκ στις εισαγωγές υπερμαγγανικού καλίου καταγωγής Τσεχοσλοβακίας, Λαϊκής Δημοκρατίας της Γερμανίας και Λαϊκής Δημοκρατίας της Κίνας.  Β. Μεταγενέστερη διαδικασία  (2) Μετά την επιβολή του προσωρινού δασμού αντιντάμπινγκ, οι εξαγωγείς από την Τσεχοσλοβακία, τη Λαϊκή Δημοκρατία της Γερμανίας και ένας κινέζος εξαγωγέας, η Sinochem, και ορισμένοι εισαγωγείς ζήτησαν να γίνουν και έγιναν δεκτοί σε ακρόαση από την Επιτροπή. Επιπλέον, ορισμένοι εξαγωγείς και εισαγωγείς γνωστοποίησαν γραπτώς τις απόψεις τους σχετικά με τις προκαταρκτικές διαπιστώσεις και τους προσωρινούς δασμούς.  Γ. Ντάμπινγκ  (3) Κανένα νέο αποδεικτικό στοιχείο δεν υποβλήθηκε μετά την επιβολή του προσωρινού δασμού και επομένως η Επιτροπή θεωρεί οριστικές τις διαπιστώσεις της σχετικά με το ντάμπινγκ, όπως καθορίζονται στον κανονισμό (ΕΟΚ) αριθ. 2495/86.  Συνεπώς, επιβεβαιώνονται οι προκαταρκτικές διαπιστώσεις όσον αφορά την άσκηση πρακτικής ντάμπινγκ.  Δ. Ζημία  (4) Δεν υποβλήθηκε στην Επιτροπή κανένα νέο αποδεικτικό στοιχείο όσον αφορά τη ζημία. Η Επιτροπή, επομένως, επιβεβαίωσε τα συμπεράσματά της σχετικά με τη ζημία στα οποία κατέληξε στον κανονισμό (ΕΟΚ) αριθ. 2495/86.  Ε. Συμφέρον της Κοινότητας  (5) Οι κοινοτικές μεταποιητικές βιομηχανίες ούτε ζήτησαν να γίνουν δεκτές σε ακρόαση ούτε υπέβαλαν γραπτές παρατηρήσεις αφού γνωστοποίησαν τις απόψεις τους σχετικά με τις προσωρινές διαπιστώσεις και τους δασμούς. Τα συμπεράσματα, επομένως, σχετικά με το συμφέρον της Κοινότητας, όπως καθορίζονται στον κανονισμό (ΕΟΚ) αριθ. 2495/86, παραμένουν αμετάβλητα.  (6) Οι εξαγωγείς που έγιναν γνωστοί κατά τη διάρκεια της έρευνας, ενημερώθηκαν σχετικά με τα κυριότερα αποτελέσματα της έρευνας και ανέπτυξαν τις παρατηρήσεις τους. Εν συνεχεία προτάθηκαν αναλήψεις υποχρεώσεων από την Chemapol Foreign Trade Co. Ltd, Τσεχοσλοβακία, την Chemie Export/Import, Λαϊκή Δημοκρατία της Γερμανίας και την China National Chemicals Import and Export Corporation (Sinochem), Λαϊκή Δημοκρατία της Κίνας, όσον αφορά τις εξαγωγές τους υπερμαγγανικού καλίου προς την Κοινότητα.  (7) Αυτές οι αναλήψεις υποχρεώσεων θα έχουν ως αποτέλεσμα την αύξηση των τιμών εισαγωγής στην Κοινότητα στο επίπεδο που η Επιτροπή, αφού έλαβε υπόψη, αφενός, την τιμή πώλησης που είναι απαραίτητη για να έχουν οι κοινοτικοί παραγωγοί ένα εύλογο κέρδος και, αφετέρου, την τιμή αγοράς για τους κοινοτικούς εισαγωγείς, το κόστος τους και ένα  περιθώριο κέρδους, θεώρησε αναγκαίο για να εξαλειφθεί η ζημία. Η αύξηση αυτή δεν πρέπει σε καμία περίπτωση να υπερβαίνει τα περιθώρια ντάμπινγκ που προέκυψαν από την έρευνα. Εξάλλου, φαίνεται ότι είναι δυνατό να ελέγχεται αποτελεσματικά η ορθή υλοποίηση των υποχρεώσεων που έχουν αναληφθεί.  (8) Κατά τον υπολογισμό του επιπέδου της μείωσης των τιμών, η Επιτροπή έλαβε υπόψη το γεγονός ότι στις 30 Ιουνίου 1986 έληξε η προσωρινή αναστολή εφαρμογής των αυτόνομων δασμών του κοινού δασμολογίου για το υπερμαγγανικό κάλιο, καταγωγής Τσεχοσλοβακίας και Λαϊκής Δημοκρατίας της Γερμανίας. Από την 1η Ιουλίου 1986 οι εισαγωγές του εν λόγω προϊόντος, καταγωγής των προαναφερόμενων χωρών, υπόκεινται σε επιβολή δασμού.  (9) Υπό τις συνθήκες αυτές, οι αναλήψεις υποχρεώσεων που προτάθηκαν θεωρούνται αποδεκτές και η έρευνα αντιντάμπινγκ, όσον αφορά τους προαναφερόμενους εξαγωγείς, μπορεί επομένως να περατωθεί χωρίς την επιβολή οριστικού δασμού αντιντάμπινγκ. Η Συμβουλευτική Επιτροπή δεν προέβαλε αντιρρήσεις ως προς αυτό.  ΣΤ. Άλλοι εξαγωγείς - Είσπραξη του προσωρινού δασμού  (10) Με τον κανονισμό (ΕΟΚ) αριθ. 3661/86 του Συμβουλίου (1) οριστικός δασμός αντιντάμπινγκ επιβλήθηκε στις εισαγωγές υπερμαγγανικού καλίου, καταγωγής Λαϊκής Δημοκρατίας της Κίνας, που έχει εξαχθεί από άλλες εταιρείες, εκτός της China National Chemicals Import and Export Corporation (Sinochem), και τα ποσά που έχουν κατατεθεί ως προσωρινός δασμός εισπράττονται οριστικά,  ΑΠΟΦΑΣΙΖΕΙ:  Άρθρο 1  Η Επιτροπή αποδέχεται τις αναλήψεις υποχρεώσεων που πρότειναν οι Chemapol Foreign Trade Co. Ltd, Τσεχοσλοβακία, Chemie Esport/Import, Λαϊκή Δημοκρατία της Γερμανίας και China National Chemicals Import and Export Corporation (Sinochem), Λαϊκή Δημοκρατία της Κίνας σχετικά με την έρευνα αντιντάμπινγκ όσον αφορά τις εξαγωγές του υπερμαγγανικού καλίου που υπάγεται στη διάκριση ex 28.47 Γ του κοινού δασμολογίου που αντιστοιχεί στον κώδικα ΝΙΜΕΧΕ 28.47-60, καταγωγής Τσεχοσλοβακίας, Λαϊκής Δημοκρατίας της Γερμανίας και Λαϊκής Δημοκρατίας της Κίνας.  Άρθρο 2  Περατώνεται η έρευνα αντιντάμπινγκ που αναφέρεται στο άρθρο 1 και σε ό,τι αφορά τους αναφερόμενους εξαγωγείς.  Βρυξέλλες, 26 Νοεμβρίου 1986.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 201 της 30. 7. 1984, σ. 1.  (2) ΕΕ αριθ. L 217 της 5. 8. 1986, σ. 12.  (1) Βλέπε σ. 1 της παρούσας Επίσημης Εφημερίδας.


title: 2008/401/ΕΚ,ΕυͿατόμ: Απόφαση της Επιτροπής, της 30ής Απριλίου 2008 , για την τροποποίηση του εσωτερικού κανονισμού της όσον αφορά τις λεπτομερείς διατάξεις εφαρμογής του κανονισμού (ΕΚ) αριθ. 1367/2006 του Ευρωπαϊκού Κοινοβουλίου και του Συμβουλίου για την εφαρμογή στα όργανα και τους οργανισμούς της Κοινότητας των διατάξεων της σύμβασης του Århus σχετικά με την πρόσβαση στις πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα

text:
               30.5.2008

               EL

               Επίσημη Εφημερίδα της Ευρωπαϊκής Ένωσης

               L 140/22

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 30ής Απριλίου 2008
   για την τροποποίηση του εσωτερικού κανονισμού της όσον αφορά τις λεπτομερείς διατάξεις εφαρμογής του κανονισμού (ΕΚ) αριθ. 1367/2006 του Ευρωπαϊκού Κοινοβουλίου και του Συμβουλίου για την εφαρμογή στα όργανα και τους οργανισμούς της Κοινότητας των διατάξεων της σύμβασης του Århus σχετικά με την πρόσβαση στις πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα
   (2008/401/ΕΚ, Ευρατόμ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 218 παράγραφος 2,
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 131,
   τη συνθήκη για την ίδρυση της Ευρωπαϊκής Ένωσης, και ιδίως το άρθρο 28 παράγραφος 1 και το άρθρο 41 παράγραφος 1,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1367/2006 του Ευρωπαϊκού Κοινοβουλίου και του Συμβουλίου (1), περιλαμβάνει διατάξεις για την εφαρμογή στα όργανα και τους οργανισμούς της Κοινότητας της σύμβασης του Århus, όσον αφορά την πρόσβαση στις περιβαλλοντικές πληροφορίες, τη συμμετοχή του κοινού στα σχέδια και προγράμματα που σχετίζονται με το περιβάλλον, καθώς και την εσωτερική επανεξέταση και την πρόσβαση στη δικαιοσύνη.

               (2)

               Σύμφωνα με το άρθρο 13 του κανονισμού (ΕΚ) αριθ. 1367/2006, τα όργανα και οι οργανισμοί της Κοινότητας προσαρμόζουν, εφόσον απαιτείται, τον εσωτερικό κανονισμό τους στις διατάξεις του εν λόγω κανονισμού.

               (3)

               Σύμφωνα με το άρθρο 7 του κανονισμού (ΕΚ) αριθ. 1367/2006, εάν ένα όργανο ή ένας οργανισμός της Κοινότητας λάβει αίτηση πρόσβασης σε περιβαλλοντικές πληροφορίες οι οποίες δεν βρίσκονται στην κατοχή του, οφείλει, το αργότερο εντός 15 εργάσιμων ημερών, να ενημερώσει τον αιτούντα σχετικά με το όργανο ή τον οργανισμό ή τη δημόσια αρχή όπου θεωρεί ότι είναι δυνατό να υποβληθεί η αίτηση ή να διαβιβάσει την αίτηση στο όργανο, τον οργανισμό ή τη δημόσια αρχή που κατέχει τις αιτούμενες πληροφορίες. Δεν υπάρχει σχετική διάταξη στον κανονισμό (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, σχετικά με την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (2), ούτε μεταξύ των λεπτομερών διατάξεων για την εφαρμογή του κανονισμού αυτού στην Επιτροπή οι οποίες καθορίζονται στον εσωτερικό κανονισμό της (3), όπως τροποποιήθηκε με την απόφαση 2001/937/ΕΚ, ΕΚΑΧ, Ευρατόμ, της Επιτροπής (4). Θα πρέπει συνεπώς να προστεθεί στον εσωτερικό κανονισμό ειδική διάταξη σχετικά με τις αιτήσεις πρόσβασης σε περιβαλλοντικές πληροφορίες που δεν βρίσκονται στην κατοχή της Επιτροπής.

               (4)

               Όσον αφορά τη συμμετοχή του κοινού, το άρθρο 9 του κανονισμού (ΕΚ) αριθ. 1367/2006 απαιτεί από τα όργανα και τους οργανισμούς της Κοινότητας να παρέχουν εγκαίρως, με τις κατάλληλες ρυθμίσεις, πραγματικές ευκαιρίες στο κοινό να συμμετέχει κατά την προετοιμασία, την τροποποίηση ή την αναθεώρηση των σχεδίων ή προγραμμάτων που σχετίζονται με το περιβάλλον, όταν όλες οι επιλογές είναι ακόμη ανοικτές. Οι λεπτομερείς διατάξεις για τη συμμετοχή αυτή του κοινού περιλαμβάνονται στις παραγράφους 3, 4 και 5 του εν λόγω άρθρου. Οι διατάξεις που αφορούν την Επιτροπή καθορίζονται με γενικό τρόπο στην ανακοίνωσή της με τίτλο «Γενικές αρχές και ελάχιστες προδιαγραφές για τη διαβούλευση των ενδιαφερομένων μερών από την Επιτροπή» (5). Οι διατάξεις αυτές πρέπει να εφαρμόζονται από όλες τις υπηρεσίες της Επιτροπής κατά την προετοιμασία, την τροποποίηση ή την αναθεώρηση των σχεδίων και προγραμμάτων που σχετίζονται με το περιβάλλον.

               (5)

               Στον τίτλο IV του κανονισμού (ΕΚ) αριθ. 1367/2006 καθορίζονται οι διατάξεις που διέπουν την εσωτερική επανεξέταση διοικητικών πράξεων και παραλείψεων, για την εφαρμογή των οποίων η Επιτροπή οφείλει να εκδώσει λεπτομερείς κανόνες.

               (6)

               Για τους σκοπούς του άρθρου 1 παράγραφος 2 του κανονισμού (ΕΚ) αριθ. 1367/2006, είναι σκόπιμο να καταρτιστεί πρακτικός οδηγός που θα πληροφορεί το κοινό για τα δικαιώματα που του παρέχει ο εν λόγω κανονισμός.

               (7)

               Πρέπει να τροποποιηθεί αναλόγως ο εσωτερικός κανονισμός.

               (8)

               Σύμφωνα με το άρθρο 13 του κανονισμού (ΕΚ) αριθ. 1367/2006, η παρούσα απόφαση πρέπει να αρχίσει να εφαρμόζεται στις 28 Ιουνίου 2007,

         ΑΠΟΦΑΣΙΖΕΙ:
   Άρθρο 1
   Το κείμενο του παραρτήματος της παρούσας απόφασης προστίθεται στον εσωτερικό κανονισμό.
   Άρθρο 2
   Ημερομηνία εφαρμογής
   Η παρούσα απόφαση εφαρμόζεται από τις 28 Ιουνίου 2007.

      Βρυξέλλες, 30 Απριλίου 2008.

            Για την Επιτροπή

         Σταύρος ΔΉΜΑΣ

            Μέλος της Επιτροπής

      (1)  ΕΕ L 264 της 25.9.2006, σ. 13.

      (2)  ΕΕ L 145 της 31.5.2001, σ. 43.

      (3)  ΕΕ L 308 της 8.12.2000, σ. 26.

      (4)  ΕΕ L 345 της 29.12.2001, σ. 94.

      (5)  COM(2002) 704 τελικό της 11.12.2002.

      ΠΑΡΑΡΤΗΜΑ
      Λεπτομερείς διατάξεις εφαρμογής του κανονισμού (ΕΚ) αριθ. 1367/2006 του Ευρωπαϊκού Κοινοβουλίου και του Συμβουλίου για την εφαρμογή στα όργανα και τους οργανισμούς της Κοινότητας των διατάξεων της σύμβασης του Århus σχετικά με την πρόσβαση στις πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα
      Άρθρο 1
      Πρόσβαση σε περιβαλλοντικές πληροφορίες
      Η προθεσμία των 15 εργάσιμων ημερών, που προβλέπεται στο άρθρο 7 του κανονισμού (ΕΚ) αριθ. 1367/2006, αρχίζει από την ημερομηνία καταχώρισης της αίτησης από την αρμόδια υπηρεσία της Επιτροπής.
      Άρθρο 2
      Συμμετοχή του κοινού
      Για τους σκοπούς της εφαρμογής του άρθρου 9 παράγραφος 1 του κανονισμού (ΕΚ) αριθ. 1367/2006, η Επιτροπή εξασφαλίζει τη συμμετοχή του κοινού σύμφωνα με τα προβλεπόμενα στην ανακοίνωση με τίτλο «Γενικές αρχές και ελάχιστες προδιαγραφές για τη διαβούλευση των ενδιαφερομένων μερών από την Επιτροπή» (1).
      Άρθρο 3
      Αιτήσεις εσωτερικής επανεξέτασης
      Οι αιτήσεις για την εσωτερική επανεξέταση διοικητικής πράξης, καθώς και εκείνες που αφορούν διοικητική παράλειψη, αποστέλλονται ταχυδρομικώς, με τηλεομοιοτυπία ή με ηλεκτρονικό ταχυδρομείο στην υπηρεσία που είναι αρμόδια για την εφαρμογή της διάταξης βάσει της οποίας εκδόθηκε η διοικητική πράξη, ή ως προς την οποία εικάζεται διοικητική παράλειψη.
      Τα στοιχεία επικοινωνίας για το σκοπό αυτό γνωστοποιούνται στο κοινό με κάθε πρόσφορο μέσο.
      Σε περίπτωση αποστολής της αίτησης σε υπηρεσία άλλη από εκείνη που είναι αρμόδια για την επανεξέταση, η υπηρεσία που έχει παραλάβει την αίτηση τη διαβιβάζει στην αρμόδια υπηρεσία.
      Σε κάθε περίπτωση, εάν η αρμόδια υπηρεσία για την επανεξέταση δεν είναι η Γενική Διεύθυνση «Περιβάλλον», η πρώτη οφείλει να ενημερώσει τη δεύτερη σχετικά με την υποβληθείσα αίτηση.
      Άρθρο 4
      Αποφάσεις σχετικά με το παραδεκτό των αιτήσεων εσωτερικής επανεξέτασης
      1.   Αμέσως μετά την καταχώριση της αίτησης εσωτερικής επανεξέτασης, αποστέλλεται στη μη κυβερνητική οργάνωση που την υπέβαλε βεβαίωση παραλαβής, ενδεχομένως με ηλεκτρονικά μέσα.
      2.   Η σχετική υπηρεσία της Επιτροπής προσδιορίζει κατά πόσον η μη κυβερνητική οργάνωση δικαιούται να υποβάλει αίτηση εσωτερικής επανεξέτασης σύμφωνα με την απόφαση 2008/50/ΕΚ της Επιτροπής (2).
      3.   Σύμφωνα με το άρθρο 14 του εσωτερικού κανονισμού, η αρμοδιότητα λήψης αποφάσεων σχετικά με το παραδεκτό μιας αίτησης εσωτερικής επανεξέτασης μεταβιβάζεται στον αντίστοιχο Γενικό Διευθυντή ή προϊστάμενο υπηρεσίας.
      Οι αποφάσεις για το παραδεκτό της αίτησης καλύπτουν κάθε απόφαση σχετικά με το βάσει της παραγράφου 2 του παρόντος άρθρου δικαίωμα της μη κυβερνητικής οργάνωσης να υποβάλει αίτηση, σχετικά με την εμπρόθεσμη υποβολή της αίτησης βάσει του άρθρου 10 παράγραφος 1 δεύτερο εδάφιο του κανονισμού (ΕΚ) αριθ. 1367/2006 και σχετικά με την παράθεση και ανάλυση των λόγων που οδήγησαν στην υποβολή της αίτησης, όπως απαιτείται από το άρθρο 1 παράγραφοι 2 και 3 της απόφασης 2008/50/ΕΚ.
      4.   Σε περίπτωση που ο Γενικός Διευθυντής ή ο προϊστάμενος υπηρεσίας, που αναφέρεται στην παράγραφο 3, κρίνει απαράδεκτη στο σύνολό της ή εν μέρει την αίτηση εσωτερικής επανεξέτασης, ενημερώνει τη μη κυβερνητική οργάνωση που υπέβαλε την αίτηση, εγγράφως, ενδεχομένως με ηλεκτρονικά μέσα, αναφέροντας τους σχετικούς λόγους.
      Άρθρο 5
      Αποφάσεις επί της ουσίας των αιτήσεων εσωτερικής επανεξέτασης
      1.   Κάθε απόφαση με την οποία προσδιορίζεται ότι η διοικητική πράξη της οποίας ζητείται επανεξέταση, ή η εικαζόμενη διοικητική παράλειψη, αντιβαίνει στην περιβαλλοντική νομοθεσία, λαμβάνεται από την Επιτροπή.
      2.   Σύμφωνα με το άρθρο 13 του εσωτερικού κανονισμού, το μέλος της Επιτροπής, που είναι αρμόδιο για την εφαρμογή των διατάξεων οι οποίες αποτέλεσαν τη βάση για την έκδοση της σχετικής διοικητικής πράξης ή με τις οποίες σχετίζεται η εικαζόμενη διοικητική παράλειψη, εξουσιοδοτείται να αποφασίσει ότι η διοικητική πράξη της οποίας ζητείται επανεξέταση, ή η εικαζόμενη διοικητική παράλειψη, δεν αντιβαίνει στην περιβαλλοντική νομοθεσία.
      Απαγορεύεται η μεταβίβαση των εξουσιών που εκχωρούνται βάσει του πρώτου εδαφίου.
      3.   Το αποτέλεσμα της επανεξέτασης, καθώς και η σχετική αιτιολόγηση, γνωστοποιούνται εγγράφως, ενδεχομένως με ηλεκτρονικά μέσα, στη μη κυβερνητική οργάνωση που υπέβαλε την αίτηση.
      Άρθρο 6
      Μέσα προσφυγής
      Όλες οι απαντήσεις με τις οποίες γνωστοποιείται στη μη κυβερνητική οργάνωση είτε ότι η αίτησή της δεν γίνεται δεκτή, στο σύνολό της ή εν μέρει, είτε ότι η διοικητική πράξη της οποίας ζητείται επανεξέταση, ή η εικαζόμενη διοικητική παράλειψη, δεν αντιβαίνει στην περιβαλλοντική νομοθεσία, θα ενημερώνουν τη μη κυβερνητική οργάνωση σχετικά με τα μέσα προσφυγής που έχει στη διάθεσή της, ήτοι άσκηση ενδίκων μέσων κατά της Επιτροπής, ή υποβολή καταγγελίας στο Διαμεσολαβητή, ή αμφότερα, υπό τους όρους που καθορίζονται στα άρθρα 230 και 195 της συνθήκης ΕΚ, αντιστοίχως.
      Άρθρο 7
      Πληροφόρηση του κοινού
      Διατίθεται στο κοινό πρακτικός οδηγός που περιλαμβάνει κατάλληλες πληροφορίες σχετικά με τα δικαιώματα που του παρέχει ο κανονισμός (ΕΚ) αριθ. 1367/2006.

         (1)  COM(2002) 704 τελικό.

         (2)  ΕΕ L 13 της 16.1.2008, σ. 24.


Avis juridique important

|

31989D0376

89/376/ΕΟΚ: Απόφαση της Επιτροπής της 19ης Ιουνίου 1989 για την αποδοχή της ανάληψης που προτάθηκε όσον αφορά τη διαδικασία αντιντάμπινγκ σχετικά με τις εισαγωγές βιντεοκασετών και βιντεοταινιών σε κυλίνδρους, προέλευσης Δημοκρατίας της Κορέας και Χονγκ Κονγκ, η οποία κλείνει την έρευνα

Επίσημη Εφημερίδα αριθ. L 174 της 22/06/1989 σ. 0030 - 0030

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 19ης Ιουνίου 1989  για την αποδοχή της ανάληψης που προτάθηκε όσον αφορά τη διαδικασία αντιντάμπινγκ σχετικά με τις εισαγωγές βιντεοκασετών και βιντεοταινιών σε κυλίνδρους, προέλευσης Δημοκρατίας της Κορέας και Χονγκ Κονγκ, η οποία κλείνει την έρευνα  (89/376/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 13 παράγραφος 10,  Μετά από διαβουλεύσεις στο πλαίσιο της συμβουλευτικής επιτροπής, όπως προβλέπεται από τον εν λόγω κανονισμό,  Εκτιμώντας ότι:  Με τον κανονισμό (ΕΟΚ) αριθ. 4062/88 (2), η Επιτροπή επέβαλε προσωρινό δασμό αντιντάμπινγκ επί των εισαγωγών βιντεοκασετών και βιντεοταινιών σε κυλίνδρους, προέλευσης Δημοκρατίας της Κορέας και Χονγκ Κονγκ.  Η Wing Shing Cassette MFG, Ltd, εξαγωγέας από το Χονγκ Κονγκ, ευρέθη να έχει πωλήσει βιντεοκασέτες στην Κοινότητα σε τιμές ντάμπινγκ κατά την περίοδο αναφοράς (Ιανουάριος - Νοέμβριος 1987) και να έχει προκαλέσει ζημία στους παραγωγούς της Κοινότητας. Επ' αυτού η Επιτροπή αναφέρεται στον κανονισμό (ΕΟΚ) αριθ. 1768/89 του Συμβουλίου (3).  Ο εξαγωγέας πρότεινε, μετά την επιβολή του προσωρινού δασμού αντιντάμπινγκ, ανάληψη υποχρέωσης τιμών σύμφωνα με το άρθρο 10 του κανονισμού (ΕΟΚ) αριθ. 2423/88. Η Επιτροπή κρίνει αποδεκτή αυτή την ανάληψη υποχρέωσης, θεωρώντας ότι το αποτέλεσμα αυτής θα είναι η αύξηση των τιμών των σχετικών προϊόντων σε επίπεδο ικανό να απαλείψει το ποσοστό αυτού του εξαγωγέα.  Επιπλέον, η κυβέρνηση του Χονγκ Κονγκ προσέφερε τη συνδρομή της για την παρακολούθηση και έλεγχο της ανάληψης υποχρέωσης τιμών.  Το Συμβούλιο αποφάσισε στο άρθρο 2 του κανονισμού (ΕΟΚ) αριθ. 1768/89 για την είσπραξη των ποσών εγγυημένα δια μέσου του προσωρινού δασμού,  ΑΠΟΦΑΣΙΖΕΙ:  Άρθρο 1  Η προταθείσα ανάληψη υποχρέωσης από την Wing Shing Cassette MFG, Ltd, Χονγκ Κονγκ, όσον αφορά τη διαδικασία αντιντάμπινγκ σχετικά με τις εισαγωγές βιντεοκασετών και βιντεοταινιών σε κυλίνδρους, που ανήκουν στον κωδικό ΣΟ ex 8523 1300, προέλευσης Δημοκρατίας της Κορέας και Χονγκ Κονγκ, γίνεται αποδεκτή.  Άρθρο 2  Παύει η έρευνα σχετικά με τη διαδικασία αντιντάμπινγκ που αναφέρεται στο άρθρο 1.  Βρυξέλλες, 19 Ιουνίου 1989.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 209 της 2. 8. 1988, σ. 1.  (2) ΕΕ αριθ. L 356 της 24. 12. 1988, σ. 47.  (3) Βλέπε σελίδα 1 της παρούσας Επίσημης Εφημερίδας.


Σημαντική ανακοίνωση νομικού περιεχομένου

|

E1998C0820(01)

Έγκριση κρατικής ενίσχυσης σύμφωνα με το άρθρο 61 της συνθήκης ΕΟΧ και το άρθρο 1 παράγραφος 3 του πρωτοκόλλου αριθ. 3 της συμφωνίας για την Εποπτεύουσα Αρχή και το Δικαστήριο Απόφαση έγκρισης εκ μέρους της Αρχής Εποπτείας της ΕΖΕΣ

Επίσημη Εφημερίδα αριθ. C 263 της 20/08/1998 σ. 0005 - 0005

Έγκριση κρατικής ενίσχυσης σύμφωνα με το άρθρο 61 της συνθήκης ΕΟΧ και το άρθρο 1 παράγραφος 3 του πρωτοκόλλου αριθ. 3 της συμφωνίας για την Εποπτεύουσα Αρχή και το Δικαστήριο Απόφαση έγκρισης εκ μέρους της Αρχής Εποπτείας της ΕΖΕΣ (98/C 263/05)>ΘΕΣΗ ΠΗΝΑΚΑ>